সুব্রত ঠাকুরের নেতৃত্বে এবার তৃতীয় মতুয়া মহাসংঘ ঠাকুরবাড়িতে!

দেবাশিস মন্ডল, উত্তর ২৪ পরগনা (বনগাঁ): তৃতীয় (Third) মতুয়া মহাসংঘ (Matua mahasangha) তৈরি হতে চলেছে ঠাকুরনগর (Thakur Nagar) ঠাকুরবাড়িতে (Thakur Bari)। উত্তর ২৪ পরগনা (North 24 Pargana) জেলার ঠাকুরনগর ঠাকুরবাড়িতে তৃতীয় মতুয়া মহাসংঘ তৈরি হতে চলেছে গাইঘাটা বিধানসভা কেন্দ্রে বিজেপি বিধায়ক তথা ঠাকুরবাড়ির বড় ছেলে সুব্রত ঠাকুরের (Subrata Thakur) নেতৃত্বে। ঠাকুরনগর ঠাকুরবাড়িতে মমতা বালা ঠাকুর এর নেতৃত্বে এবং মন্ত্রী শান্তনু ঠাকুরের নেতৃত্বে দুটো মতুয়া মহা সংঘ রয়েছে। এবার তৃতীয় মতুয়া মহা সংঘ তৈরি হতে চলেছে।

ঠাকুরবাড়িতে সাংবাদিকদের সামনে ঘোষণা করেন গাইঘাটার বিধায়ক সুব্রত ঠাকুর। তিনি বলেন, রেজিস্ট্রেশন নাম্বার একই থাকবে আগামী নভেম্বর মাসের ৪ তারিখ তৈরি হবে। কেন তৃতীয় মতুয়া মহা সংঘের প্রয়োজন দেখা দিল তার উত্তর অবশ্য ৪ তারিখ দেবেন বলে জানিয়েছেন। এই ঘটনাকে কেন্দ্র করে সাধারণ মানুষের মধ্যে কৌতূহল রয়েছে।

এসআইআর কে কেন্দ্র করে ঠাকুরবাড়িতে ভিড় লেগেই রয়েছে। বহু দূর দূরান্ত ত থেকে ঠাকুরবাড়িতে আসছেন মানুষ। ধর্মীয় কার্ড এবং মতুয়া কার্ড নিতে পাশাপাশি CAA তে আবেদন করছেন অনেকে।

আরও পড়ুন- SIR আতঙ্কে ভিড় বাড়ছে মতুয়া ঠাকুরবাড়িতে

কিছুদিন আগে মন্ত্রী শান্তনু ঠাকুর এবং ঠাকুরবাড়ির বড় ছেলে সান্ত্বনা ঠাকুরের দাদা সুব্রত ঠাকুরের সঙ্গে বিরোধ চরমে উঠেছে। দুই ভাই আলাদা আলাদা করে ঠাকুর বাড়িতে এসআইআর ক্যাম্প তৈরি করেছে। বর্তমানে শান্তনু ঠাকুরের সঙ্গে সুব্রত ঠাকুরের সম্পর্ক খুব একটা ভালো নেই। এবার মতুয়া মহাসংঘ ভেঙে আরেক টুকরো হতে যাচ্ছে। এ বিষয়ে সান্ত্বনা ঠাকুর বা অন্য কারোর প্রতিক্রিয়া পাওয়া যায়নি।

দেখুন আরও খবর-